Document ID: 31999R2430

31999R2430
L 296/3
SLUŽBENI LIST EUROPSKE UNIJE
16.11.1999.
UREDBA KOMISIJE (EZ) br. 2430/1999
od 16. studenoga 1999.
o povezanosti odobrenja za neke dodatke hrani za životinje iz funkcionalne skupine kokcidiostatika i drugih ljekovitih tvari u hrani za životinje s osobama odgovornima za njihovo stavljanje u promet
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 1636/1999 (2), a posebno njezin članak 9.h stavak 3. točku (b) i članak 9.i stavak 3. točku (b),
budući da:
(1)
radi opasnosti za zdravlje ljudi i životinja koje predstavlja promet neadekvatnim primjercima zootehničkih dodataka hrani za životinje u Zajednici, Direktiva 70/524/EEZ, kako je izmijenjena Direktivom Vijeća 96/51/EZ (3), propisuje povezanost odobrenja za neke skupine dodataka hrani za životinje s osobama odgovornima za njihovo stavljanje u promet;
(2)
posebno članak 9.h Direktive 70/524/EEZ propisuje zamjenu privremenih odobrenja za dodatke hrani za životinje, sadržane u Prilogu I. nakon 31. prosinca 1987., koji pripadaju funkcionalnoj skupini kokcidiostatika i drugih ljekovitih tvari i koji su preneseni u poglavlje II. Priloga B odobrenjima povezanima s osobom koja je odgovorna za njihovo stavljanje u promet za razdoblje od 10 godina;
(3)
posebno članak 9.i Direktive 70/524/EEZ propisuje zamjenu privremenih odobrenja za dodatke hrani za životinje, sadržane u Prilogu II. prije 1. travnja 1998., koji pripadaju funkcionalnoj skupini kokcidiostatika i drugih ljekovitih tvari i koji su preneseni u poglavlje III. Priloga B privremenim odobrenjima povezanima s osobom koja je odgovorna za njihovo stavljanje u promet;
(4)
dodaci hrani za životinje navedeni u prilozima ovoj Uredbi bili su predmetom novih zahtjeva za odobrenje od strane osobe odgovorne za dokumentaciju na temelju koje su se izdavala prijašnja odobrenja ili njezinih sljednika. Zahtjevima koji se odnose na takve dodatke hrani za životinje priložene su potrebne monografije i tehničke specifikacije;
(5)
povezanost odobrenja s osobom odgovornom za stavljanje dodatka hrani za životinje u promet temelji se na čisto upravnom postupku i nema za posljedicu novo procjenjivanje dodataka hrani za životinje. Iako se odobrenja izdaju za određeno razdoblje, ona se mogu u svakom trenutku opozvati u skladu s člankom 9.m i člankom 11. Direktive 70/524/EEZ. Posebno se mogu opozvati odobrenja za dodatke hrani za životinje kao rezultat ponovne procjene koja se provodi u skladu s člankom 9.g Direktive 70/524/EEZ;
(6)
mjere iz ove Uredbe u skladu su s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Privremena odobrenja za dodatke hrani za životinje navedene u Prilogu I. ovoj Uredbi zamjenjuju se odobrenjima izdanima osobi odgovornoj za stavljanje dodataka hrani za životinje u promet, upisanoj u drugom stupcu Priloga I.
Članak 2.
Privremena odobrenja za dodatke hrani za životinje navedene u Prilogu II. ovoj Uredbi zamjenjuju se privremenim odobrenjima izdanima osobi odgovornoj za stavljanje dodataka hrani za životinje u promet, upisanoj u drugom stupcu Priloga II.
Članak 3.
Ova Uredba stupa na snagu sedmoga dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. studenoga 1999.

Labels: 0
3
17
6